ZÁHORSKÉ OSVETOVÉ STREDISKO V SENICI
XXIX. TIMRAVINA STUDNIČKA
PROPOZÍCIE REGIONÁLNEHO KOLA CELOSLOVENSKEJ SÚŤAŽE
3. november 2026 • Senica
Celoslovenská súťaž v umeleckom prednese pôvodnej slovenskej prózy
Podujatie sa koná na počesť významnej slovenskej spisovateľky Boženy Slančíkovej-Timravy           (2. 10. 1867 – 27. 11. 1951), ktorej život a dielo sú späté s Novohradom.
Poslanie a cieľ súťaže
Viesť deti a mládež k poznávaniu slovenskej literatúry, objavovaniu krásy umeleckého slova a rodnej reči. Popularizovať pôvodnú tvorbu a vytvárať priestor pre prezentáciu a tvorivý rast recitátorov. Objavovať nové talenty a rozvíjať ich pomocou odborných seminárov z oblasti umeleckého prednesu.
Organizátor
Záhorské osvetové stredisko v Senici, v zriaďovateľskej pôsobnosti Trnavského samosprávneho kraja.
Regionálne kolo
	Termín
	3. november 2026 (utorok) o 9:00 hodine

	Miesto
	Záhorské osvetové stredisko v Senici

	Adresa
	Vajanského 19/5, 905 01 Senica

	Charakter kola
	Regionálne kolo pre Trnavský samosprávny kraj

	Nahlásenie súťažiacich
	do 20. októbra 2026


Zásady súťaže
Súťaž je viacstupňová (triedne, školské, regionálne a celoslovenské kolo).
Zúčastniť sa jej môže každý amatérsky záujemca o umelecký prednes pôvodnej slovenskej prózy, ak spĺňa podmienky súťaže.
Recitátor prechádza všetkými stupňami súťaže s tým istým textom. V odôvodnených prípadoch môže text zmeniť so súhlasom odbornej poroty a organizátora súťaže.
Stanovený časový limit prednesu je nutné bezpodmienečne dodržať.
Recitátor je povinný text prednášať naspamäť.
Každý stupeň súťaže hodnotí odborná porota, ktorú menuje organizátor.
Priebeh súťaže
Triedne a školské kolá organizujú samotné školy.
Regionálne kolo pre Trnavský samosprávny kraj organizuje Záhorské osvetové stredisko v Senici dňa 3. novembra 2026 o 9:00 hodine.
Do vyššieho kola súťaže vždy postupujú víťazi z jednotlivých kategórií.
Celoslovenské kolo organizuje Mestský úrad Lučenec dňa 20. novembra 2026 (piatok) v Lučenci.
Vekové kategórie
	Kategória
	Pre koho
	Časový limit

	I.
	II. – IV. ročník základných škôl
	max. 4 min.

	II.
	V. – VI. ročník základných škôl
	max. 4 min.

	III.
	VII. – IX. ročník základných škôl
	max. 5 min.

	IV.
	stredné školy
	max. 6 min.

	V.
	dospelí
	max. 6 min.


Súťažný text
Prednáša sa pôvodná slovenská próza. K prihláške je potrebné doložiť prednášaný text.
Kontakt a zaslanie prihlášok
Prihlášky spolu so súťažným textom zasielajte do 20. 10. 2026 na adresu:
Záhorské osvetové stredisko v Senici
Vajanského 19/5
905 01 Senica
tel.: 0911 100 302
e-mail: sudi.jana@zupa-tt.sk

